Σερ Τσαρλς Τζον Ντιλκ, 6ος Βαρονέτος

Ο Σερ Τσαρλς Τζον Ουέντγουερθ Ντιλκ, 6ος Βαρονέτος ήταν ιερέας στο Ορατόριο του Ρωμαιοκαθολικού Ναού της Άσπιλης Καρδιάς της Μαρίας και του Αγίου Φίλιπ Νέρι και πρώην κάτοχος του τίτλου και της κληρονομιάς των Ντιλκ Βαρονέτων. Γεννήθηκε στις 21 Φεβρουαρίου του 1937 απο τον Σερ Τζον Φίσερ Ντιλκ, 5ο Βαρονέτο και την πρώτη σύζυγό του Σίλα Σιντς, κόρη του Πρέσβη και Διπλωμάτη Σερ Γουίλιαμ Σιντς και της Αραμπέλα Μιούριελ Μπάτλερ. Παππούς του ήταν ο Σερ Φίσερ Ουέντγουερθ Ντιλκ, 4ος Βαρονέτος. Ο αδερφός του, Τίμοθι Φίσερ Ουέντγουερθ Ντιλκ, γεννήθηκε το 1938 ένα χρόνο αργότερα. Οι γονείς του χώρισαν το 1949, όταν ο Τσαρλς ήταν ακόμη 12 ετών.

 Προσωπική ζωή 
150px|left|Το οικόσημο των Βαρονέτων Ντιλκ της Οδού Sloane, Λοφίο: Μαύρο Περιστέρι, Θυρεός: Οργισμένο λιοντάρι στα δύο πόδια, Ρητό: Leo Inimicis Amicis Columba
Ένα ριζοσπαστικό σερί ήταν στο αίμα του. Ο πρόγονός του, ο 2ος βαρονέτος, ήταν ένας λυσσασμένος αντιμοναρχικός, και διαφημιζόταν επίσης από τον Ντισραέλι ως πιθανός πρόεδρος του Φιλελεύθερου Κόμματος.

Ο Πάτερ Ντιλκ φοίτησε στο Κολλέγιο του Ουίντσεστερ στο Χάμπσαιρ της Αγγλίας. Αποφοίτησε από το Κινγκς Κόλιτζ, του Πανεπιστημίου του Κέιμπριτζ, της Αγγλίας, με Πτυχίο Τεχνών (). Xειροτονήθηκε ιερέας το 1966 και ήταν ο Ανώτερος Λειτουργός μεταξύ των 1981 και 1987 στο Ορατόριο Μπρόμπτον, του Λονδίνου, στην Αγγλία.

Έκτοτε πραγματοποίησε αρκετές ομιλίες ειδικά για τους νέους ιερείς του ορατόριου σε μία προσπάθεια αποφυγής ενός "συνεχή κινδύνου πνευματικής νωθρότητας". Όπως επισήμανε ο ίδιος σε μία συνάθροιση μετά την Παραδοσιακή Λατινική Λειτουργία (Καθολική εκκλησιαστική εορτή, όπου πραγματοποιείται συνήθως από έναν διάκονο και έναν υποδιάκονο) "Υπάρχει ένας κίνδυνος εδώ, επειδή εμείς, οι ορθόδοξοι ή παραδοσιακοί Καθολικοί, έχουμε την τάση να επικεντρωνόμαστε στο να κρίνουμε άλλους Καθολικούς όσων αφορά την Παραδοσιακή Λατινική Λειτουργία ως μία ευκαιρία προσωπικής νοσταλγίας ή αισθητικής εμπειρίας, ένα είδος Καθολικού "κλαμπ", και όχι της Βασιλείας του Θεού. Δεν αγαπάμε τόσο πολύ τον Κύριό μας. Αγαπάμε τις τελετές, την καλή μουσική ή τα αρχαία έθιμα".

εναλλ.=Το βαρονέτο (ιδιοκτησία βαρονέτων) των Ντιλκ στην οδό Sloane 76 του Λονδίνου|δεξιά|μικρογραφία|200x200εσ|Το βαρονέτο (ιδιοκτησία βαρονέτων) των Ντιλκ στην οδό Sloane 76 του Λονδίνου.
Στις 28 Ιουνίου του 1998, μετά τον θάνατο του πατέρα του, διαδέχθηκε ως ο 6ος Βαρονέτος της οικογένειας των Ντιλκ, της Sloane Street, στο Τσέλσι του Ηνωμένου Βασιλείου και κατέχει τον τίτλο μέχρι και σήμερα. Η βιολογική του μητέρα πέθανε το 2005 σε ηλικία 92 ετών και η θετή του μητέρα, Άιρις Έβελιν Ντιλκ, πέθανε το 2011 σε ηλικία περίπου 90 ετών.

Ο ίδιος ζούσε στον Οίκο του Ορατoρίου του Ναού της Άσπιλης Καρδιάς της Μαρίας (Church of Immaculate Heart of Mary) και του Αγίου Φίλιπ Νέρι (αλλιώς Ορατόριο Μπρόμπτον) ως βοηθός ιερέας στα τελευταία του χρόνια λόγω της τότε ηλικίας του. Στις 18 Νοεμβρίου του 2013 πραγματοποιήθηκε ομιλία του Πάτερ Σερ Τσαρλς με θέμα την αναγεννησιακή και μπαρόκ αρχιτεκτονική των ναών του Ηνωμένου Βασιλείου, όπως ανακοινώθηκε από την επίσημη σελίδα του Ορατορίου στην πλατφόρμα κοινωνικής δικτύωσης, Facebook.

Ο Σερ Τσαρλς ήταν ομιλιτής της Βρετανικής Νοηματικής Γλώσσας. Πέρα από τα καθήκοντα του ιερέα της ενορίας (γάμοι, βαπτίσεις, θεία λειτουργεία κ.α.) ήταν και εφημέριος του νοσοκομείου του ναού και συμμετείχε και σε αρκετά κοινωνικά προγράμματα του ορατορίου, όπως στην ομάδα γραφής όπου δίδασκε ο ίδιος.
 Κληρονομιά 
Ο κληρονόμος του τίτλου του, καθώς δεν είχε απογόνους, είναι ο μικρός αδελφός του, Δρ. Τίμοθι Φίσερ Ουέντγουερθ Ντιλκ (1938 - σήμερα). Είναι ρευματολόγος στο Λονδίνο. Ο πιθανός κληρονόμος του Δρ. Ντιλκ είναι ο μοναχογιός του, Φίλιξ Ουέντγουερθ Ντιλκ (1967 - σήμερα).

 Θάνατος 
Η παρακμή του Ντιλκ ξεκίνησε αφού έσπασε το ισχίο του σκοντάφτοντας πάνω από ένα τουρκικό χαλί κατά τη διάρκεια μιας κοινοτικής γιορτής για την Ημέρα Όλων των Ψυχών. Η απέχθειά του για τη φυσικοθεραπεία εμπόδισε την ανάρρωσή του. Πέθανε λίγες μέρες αργότερα, στις 14 Νοεμβρίου του 2022 στην ηλικία των 85 ετών.

 Εξωτερικοί σύνδεσμοι 

 Φωτογραφία του Πάτερ Σερ Τσαρλς Ντιλκ στο Ορατόριο Μπρόμπτον, 2013
 Tο Ορατόριο του Λονδίνου, επίσης γνωστό ως Ορατόριο Μπρόμπτον

 Δείτε επίσης 

 Βαρονέτοι Ντιλκ
 Κρίστοφερ Ουέντγουερθ Ντιλκ
 Τσαρλς Ουέντγουερθ Ντιλκ
 Σερ Τσαρλς Ντιλκ, 1ος Βαρονέτος
 Σερ Τσαρλς Ντιλκ, 2ος Βαρονέτος

 Παραπομπές 

Κατηγορία:Βαρονέτοι της Μεγάλης Βρετανίας
Κατηγορία:Καθολικός κλήρος